NaiveNeuron/SloPal huggingface dataset:
Šeliga, Juraj, podpredseda NR SR (2020-11-24):
Ďakujem. Prezentujme sa, prosím, a hlasujme. (Hlasovanie.) Prítomných 138, za 87, proti 48, zdržali sa 3, hlasovali všetci prítomní. Konštatujem, že sme schválili vládny návrh zákona o zrušení osobitného odvodu vybraných finančných inštitúcií. Ďalej budeme hlasovať o bode 7 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov (tlač 257). Pán poslanec Ňarjaš, prosím, uveďte hlasovanie ako spravodajca z výboru pre financie a rozpočet. (Hlasovanie o vládnom návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení zákon č. 467/2002 Z. z. o výrobe a uvádzaní liehu na trh v znení neskorších predpisov , tlač 257.)
Bugár, Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 143, za 68, proti 27, zdržalo sa 48 poslancov. Návrh nebol schválený. Prosím pána poslanca Uhríka, aby uviedol hlasovanie v prvom čítaní o návrhu poslancov Dostála, Osuského na vydanie zákona, ktorým sa dopĺňa daňový poriadok (tlač 1178). [Hlasovanie o návrhu poslancov Národnej rady Slovenskej republiky Ondreja Dostála a Petra Osuského na vydanie zákona, ktorým sa dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 1178.]
Glenda, Tibor, poslanec NR SR (2019-01-29):
Ďakujem pekne za slovo. Vážený pán predsedajúci, v rozprave vystúpili dvaja páni poslanci. Procedurálny návrh nebol podaný. Preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Kresák, poslanec: (2001-11-29):
Teraz mi dovoľte, aby som navrhol, aby táto snemovňa hlasovala o pozmeňujúcich návrhoch, ktoré boli prednesené v rozprave v druhom čítaní. V prvom rade mi dovoľte uviesť, že dva pozmeňujúce návrhy predniesol pán poslanec Brňák. Jeho prvý pozmeňujúci návrh navrhuje, aby sa vypustili § 12 - § 23 a nanovo sa upravili § 12 - § 18. Text predmetného návrhu máte, bol rozdaný. Ako spoločný spravodajca mám za povinnosť v zmysle § 83 ods. 2 upozorniť na súvislosť s už hlasovanými pozmeňujúcimi návrhmi s návrhom zákona. Preto chcem iba konštatovať, že napriek tomu, že sme niektoré ustanovenia upravovali v spoločnej správe, odporúčam, aby sme hlasovali o tomto pozmeňujúcom návrhu ako o celku, pretože on upravuje iným spôsobom filozofiu. Prečítajte si, prosím, ustanovenia § 83 ods. 2 rokovacieho poriadku. (Hlasy v pléne a upozornenie predsedajúceho o zachovanie pokoja v sále.) Nerobím nič viac a nič menej, iba upozorňujem snemovňu na súvislosť.
Laurenčík, Milan, podpredseda NR SR (2021-06-24):
Na faktickú poznámku bude reagovať pani poslankyňa Anna Zemanová.
Figeľ, Ján, podpredseda NR SR (2014-06-27):
Ďakujem pekne. Pán spravodajca? (Reakcia spravodajcu.) Ďakujem. Prerušujem rokovanie o tomto bode programu. Teraz pristúpime k prvému čítaniu o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov . Tento návrh zákona má parlamentnú tlač 1061 a návrh na jeho pridelenie do výborov je pod rozhodnutím č. 1063. Teraz dávam slovo pánovi poslancovi Petrovi Osuskému, aby návrh zákona uviedol. (Reakcia navrhovateľa.) Nech sa páči.
Hlina, Alojz, poslanec NR SR (2013-06-19):
Nech sa páči! Prosím vás, vo svetle tohto zákona, ktorý vám už prezident váš, z vášho klubu vrátil, hej, lebo už aj on uznal, že čo je veľa, je moc, tak aj vo svetle tohto toto ožíva znova. Aj ožíva aj návratom mediálneho mága. To je úplne namieste, čo tu hovorím. To má príčinnú súvislosť. Jedno s druhým, to má príčinnú súvislosť. A pokiaľ nechcete byť sektou, verím, že nielen pre mňa, ale aj pre ostatných obyvateľov tejto krajiny, tak prosím vás, urobte veciam zadosť. Vyzvite vášho straníckeho, čo on vlastne tam je, nech sa k tomu postaví jasne. Ďakujem pekne.
Vaľová, Jana, poslankyňa NR SR (2018-05-23):
Dobre. Ďakujem vám pekne.
Figeľ, Ján, podpredseda NR SR (2013-09-06):
Reakcia na faktické, nech sa páči, Igor Hraško.
Bugár, Béla, podpredseda NR SR (2017-09-14):
Na vystúpenie pána poslanca s faktickými poznámkami traja. Pán poslanec Klus.
Šimečka, Michal, podpredseda NR SR (2023-11-16):
Ďakujem veľmi pekne. Aj na základe toho všeobecného súhlasu tak pokračujeme v rokovaní až kým sa nevyčerpajú tie faktické poznámky a ako prvý vystúpi pán Pročko. Prosím? (Reakcia z pléna.) To je pravda inak. Môžme teraz prerušiť rokovanie, a potom ale faktické poznámky o druhej v reakcii na prejav, ktorý odznel pred hodinou, ale, prosím. Dobre, môže byť aj tak, tým pádom prerušujem rokovanie a bude pokračovať o druhej faktickými poznámkami k vystúpeniu pani Remišovej. (Reakcia z pléna.) Pardon, o tretej. Nie o druhej? (Ruch v sále.) Pardon, nevidím ho tam, ten procedurálny návrh, ale môžme tak v každom prípade teraz, teraz je prestávka na obed a na výbory, čiže sa prerušuje rokovanie, potom o druhej hodina otázok a o tretej teda pokračujeme týmito faktickými otázkami. (Reakcie z pléna.) Tak pán Grendel s procedurálnym návrhom, potom pán Čellár a potom pani Remišová, aby to bolo podľa toho, ako je to zobrazené. Pán Grendel, prosím. Pán Grendel tu nie je, takže pán Čellár, prosím, s procedurálnym návrhom. Vidím, že ani on tu nie je. (Reakcia z pléna: „Je." )
Kmec, Stanislav, poslanec NR SR (2018-05-15):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Jurinová, Erika, podpredsedníčka NR SR (2013-10-24):
Páni poslanci, možno ak by som vás poprosila, že aby ste vyšli von z miestnosti, ak sa idete dohadovať. Nech sa páči, nech sa páči, pani poslankyňa. (Reakcia z pléna.) Pán poslanec, nevykrikujte! Nechajte priestor. Prosím vás, môžete ešte vrátiť pani poslankyni dve minúty?
Vorobelová, Slavěna, poslankyňa NR SR (2023-05-24):
Ďakujem veľmi pekne. Ja k tejto téme, aj keď sa berie, že je to vážna téma, ale každý pacient chce tú najmodernejšiu medicínu, chce prístup k tým najmodernejším liekom. Vieme, že napríklad pri onkologických pacientoch alebo pri rôznych, ja neviem, ochoreniach na nejaké syndrómy, čiže tie lieky existujú, a vieme, aké je ťažké sa k týmto liekom dostať, a keď teraz existuje možnosť, že tie lieky sú na trhu, áno, v Európe sú bežné, tak prečo by Slovensko a slovenské pacientky nemali mať umožnený prístup k týmto liekom? Ja si myslím, že každá žena sa rozhodne sama, že či využije jednu, alebo druhú metódu, ale tú možnosť by sme im ako politici mali dať. Ďakujem pekne.
Duchoň, Daniel, poslanec NR SR (2014-11-26):
Ďakujem pekne, pani predsedajúca. Ja len krátko by som sa chcel vyjadriť k pozmeňujúcemu návrhu, ktorý predložil pán poslanec Brocka. Keďže tento pozmeňujúci návrh rozširuje predmetný návrh zákona zo skupiny poslancov a keďže v zmysle § 94 ods. 2 rokovacieho poriadku Národnej rady Slovenskej republiky pri prerokúvaní návrhu zákona, ktorým sa mení a dopĺňa iný zákon, možno podávať návrhy, ktoré predložený návrh zákona rozširujú, len vtedy, ak s tým navrhovateľ vyjadrí súhlas najneskôr pred hlasovaním. A ja teda za skupinu poslancov takýto súhlas nedávam, takže o tomto pozmeňujúcom návrhu pána poslanca Brocku ani nebudeme hlasovať. Ďakujem.
Fronc, Martin, poslanec NR SR (2014-03-28):
Ďakujem, pán predseda. V rozprave nebol podaný žiaden procedurálny návrh. Preto, pán predseda, prosím, dajte hlasovať o tom, že podľa zákona o rokovacom poriadku, § 73 ods. 3 písm. c), prerokuje Národná rada predmetný návrh zákona v druhom čítaní.
Kamenický, Ladislav, poslanec NR SR (2023-01-26):
Neviete, čo som chcel povedať. Neviete, čo som chcel povedať.
M. Hort, podpredseda NR SR: (2008-06-19):
Pýtam sa pána spravodajcu, či chce využiť možnosť. Nie. Prerušujem rokovanie o tomto bode. Budeme hlasovať o 11.00 hodine. Pretože máme ešte čas do 11.00 hodiny, budeme pokračovať prvým čítaním o návrhu poslancov Národnej rady Slovenskej republiky Ivana Mikloša a Pavla Freša na vydanie zákona, ktorým sa mení zákon č. 326/2005 Z. z. o lesoch v znení neskorších predpisov . Návrh ste dostali ako tlač 660 a návrh na jeho pridelenie na prerokovanie výborom je v rozhodnutí č. 665. Opäť dávam slovo poslancovi Ivanovi Miklošovi, aby návrh zákona uviedol. Nech sa páči.
Vašečka, Richard, poslanec NR SR (2020-11-04):
Ďakujem za slovo. Pán kolega, ja možno tak trocha odľahčenejšie. Keby ste sa boli vy v tých dobrých rokoch vzďaľovali od tej hranice rapídne opačným smerom, tak sme to nemuseli riešiť, ale to už bolo povedané. A ešte jeden možno taký, taký politický ťukes, v ďalšom volebnom období, ak táto vláda nebude mať vládnu väčšinu, stále veríme, že to bude táto vláda, a potom sa spoliehame na zodpovednú opozíciu, ktorá doplní v dobrých časoch tie hlasy, aby sa znova tá dlhová brzda vrátila tam, kde bola v dobrých časoch. Takže keďže ste zodpovední, tak veríme, že sa to vyrieši a nemusíme sa báť. Ďakujem.
Pčolinský, Peter, podpredseda NR SR (2022-12-01):
Pán spravodajca, chcete stanovisko zaujať? Nie. Termín hlasovania? (Reakcia spravodajcu.) Pri najbližšom hlasovaní. To znamená zajtra o 11.00 h. A budeme pokračovať ešte druhým zákonom pani poslankyne Hatrákovej, a to je druhé čítanie o návrhu na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok v znení neskorších predpisov. Návrh zákona má parlamentnú tlač 1052, informácia výboru má tlač 1052a. Dávam slovo poslankyni Kataríne Hatrákovej, aby návrh zákona odôvodnila. (Rokovanie o návrhu poslankyne Národnej rady Slovenskej republiky Kataríny Hatrákovej na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok v znení neskorších predpisov , tlač 1052.)
Petrák, Ľubomír, poslanec NR SR (2013-10-23):
Pán predseda, dajte hlasovať o tom, že predložený návrh zákona bude pridelený na prerokovanie ústavnoprávnemu výboru, výboru pre financie a rozpočet, výboru pre verejnú správu a regionálny rozvoj, výboru pre vzdelávanie, vedu, mládež a šport s tým, že gestorským výborom bude výbor pre vzdelávanie, vedu, mládež a šport a lehoty na prerokovanie zákona budú pre výbory do 30 dní a pre gestorský výbor do 32 dní od jeho pridelenia na prerokovanie.
Glváč, Martin, podpredseda NR SR (2018-06-18):
Ďalší v rozprave, pán poslanec Beblavý, nech sa páči.
Hrnčiar, Andrej, podpredseda NR SR (2017-05-18):
Nech sa páči, pani poslankyňa Zemanová.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 133, za 100, zdržalo sa 33. Konštatujem, že sme schválili body zo spoločnej správy.
Grendel, Gábor, podpredseda NR SR (2021-07-23):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nikto. Vyhlasujem rozpravu za skončenú. A chce zaujať záverečné slovo pán minister v zastúpení, pán navrhovateľ? Záverečné slovo? Nie. Pán spravodajca? Takisto nie. Prerušujem rokovanie o tomto bode programu. (Zaznievanie gongu.) A prosím všetkých poslancov a poslankyne, samozrejme, aby sa dostavili do rokovacej sály, pretože pristúpime k hlasovaniu o skrátených legislatívnych konaniach. Vyhlasujem teraz päťminútovú prestávku do 14.21 hod., kedy pristúpime k hlasovaniu. (Prestávka. )
Paška, Pavol, predseda NR SR (2013-06-27):
Vyhlasujem rozpravu za skončenú. Pán navrhovateľ, chcete sa vyjadriť? Nech sa páči.
Šimečka, Michal, podpredseda NR SR (2024-04-30):
Ďakujem veľmi pekne. Ďalšia v poradí písomne prihlásená je pani poslankyňa Zuzana Števulová. Nech sa páči.
Jakab, Július, poslanec NR SR (2024-01-11):
Ďakujem, pán Dostál, za vystúpenie. Ste sa trafili aj s tým mafiánskym balíčkom, aj, aj s tým, ako, ako sa súčasná vládna koalícia správa, čoho sme svedkami aj tuto pred chvíľou, keď pán predseda Pellegrini si zobral slovo. Predtým sme boli svedkami, že teda nemohol nikto nič počas procedurálneho návrhu hovoriť, ale pán predseda môže hovoriť, kedy chce, čo chce. (Potlesk.) A, a o tom a o tom mafiánskom bezodkladne, o tom mafiánskom balíčku, čo ste hovorili, že tak teda o tom hovoria aj fakty, že obvinení právnici, advokáti, bývalí sudcovia písali túto nehoráznosť a napríklad podľa ministra Šutaja Eštoka širokú odbornú diskusiu zviedli teda zrejme sami so sebou alebo medzi sebou štátna tajomníčka s dekanom právnickej fakulty, a tak ako ste aj hovorili, že mafia si to pripravila sama pre seba, tak si to pripravila aj pre tých, ktorí páchali korupčné trestné činy, ale nielen pre tých aj pre samých seba, pretože chcú v tejto činnosti pokračovať. Chcú mať tú oporu v zákone, že keď to urobia znovu, tak budú mať tie tresty nizučké alebo sa im nikdy nič nestane a keď ste sa dotkli aj medzirezortných pripomienkových konaní, tak sám som niektoré zažil a zažil som pripomienkové konanie, kde prišlo viac ako tisíc pripomienok a vieme, čo to znamená rokovať o zásadných pripomienkach a oni sú si toho vedomí, oni vedia, že keby išli do MPK, tak to neprídu že tisíc, ale prídu desaťtisíce pripomienok, s ktorými sa musia vysporiadať, ale ich tie pripomienky nezaujímajú. Pretože tak ako tu hovoril pán Sabo pred chvíľou o novom šéfovi TANAP-u, ktorý je odsúdený za pytliactvo a nechal si lebku vlka, tak oni chcú tiež také lebky pozbierať. A najlepšie lebku Daniela Lipšica, aby im slúžil ako memento toho, čo v tomto čase urobili, ako sa postarali o svojich ľudí a ako sa postarali aj sami o seba do budúcnosti. Toto chcú robiť.
Jurinová, Erika, podpredsedníčka NR SR (2013-03-13):
Ďakujem pekne za slovo. Tiež by som možnože tú myšlienku, ktorú rozvinul kolega Richard Vašečka, rada počula od pána ministra, alebo teda vyjadrenie na túto myšlienku, že prečo nepostupoval rovnako, ako sa postupuje pri klasických dôchodcoch, že prečo tie nožnice sa naozaj v tomto prípade rozširujú takým neúmerným spôsobom. Ďakujem pekne.
Grendel, Gábor, podpredseda NR SR (2020-12-17):
Vážené panie poslankyne, vážení páni poslanci, dostal som informáciu, že ešte rokuje gestorský sociálny výbor k zákonu, ktorý bol vrátený pani prezidentkou, takže prerušujem schôdzu zatiaľ do 9.15 hod., do skončenia tohto výboru. (Prestávka.) (Po prestávke.)
P. Paška, predseda NR SR: (2009-02-03):
(Hlasovanie.) 141 prítomných, 81 za, 48 proti, 11 sa zdržalo, 1 nehlasoval. Konštatujem, že sme dali súhlas na to, aby sa tento vládny návrh prerokoval v skrátenom legislatívnom konaní. Teraz pán poslanec Pavlis uvedie hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 656/2004 Z. z. o energetike , je to tlač 933.
Pellegrini, Peter, predseda NR SR (2015-04-24):
Ďakujem pekne. O slovo ešte na konci rozpravy požiadal pán minister. A ešte predtým s procedurálnym návrhom pán poslanec Hlina.
J. Vaľová, poslankyňa: (2009-11-04):
Ale chcem vám povedať, že, viete, zabudli ste na to, že vlastníci zabudli sociálne byť zodpovední a sociálne sa správať. Je im jedno, čo sa v tejto republike deje so zamestnancami, ak im ide o biznis, ak im ide o predaj akcií z jedných rúk do druhých. A zabudli mať akúkoľvek zodpovednosť. Nehovorím o všetkých, ale o tých, ktorí by možno tento zákon práve mohol riešiť. Ja poviem jeden príklad a je veľmi čerstvý a prebehlo to cez médiá. Je to Chemlon Humenné, kde súkromní podnikatelia nepustili zamestnancov absolútne z fabriky, súkromní podnikatelia, ktorí kúpili firmu, zamestnancov vôbec nepoznali. Tam ste mali prísť, pán Hrušovský. Ja som tam prišla medzi 500 ľudí. Tam ste si mali vypočuť, či takýto zákon ľudia chcú, či ľudia potrebujú, aby štát takýto zákon prijal, a ak privedú firmu do konkurzu, aby sa štát o týchto ľudí staral. A títo by vám povedali, či štát tam má vstúpiť, ak nezodpovední podnikatelia privedú firmu do konkurzu. Ak sú podnikatelia zodpovední a firma neskrachuje, tak štát nebude nič kupovať a žiadnu firmu, ako to vy hovoríte, nebude zoštátňovať. Ale všetci tí ľudia čakajú, že im niekto pomôže, pretože tí podnikatelia sa jednoducho odmietli medzi sebou tri mesiace rozprávať a nechali ľudí napospas, ľudí, ktorí nemali z čoho žiť, lebo tam boli manželské páry, a ktorí dodnes nevedia, či budú mať vyplatené mzdy, a nemajú z čoho žiť.
Grendel, Gábor, podpredseda NR SR (2020-09-22):
S reakciou na faktické poznámky, pán poslanec Osuský.
Grendel, Gábor, podpredseda NR SR (2023-06-27):
Len pre vysvetlenie, ešte som si to overoval na organizačnom, pán podpredseda už nemôže druhýkrát prednostne vystúpiť. Už nie. Iba raz s maximálnym rozsahom 20 minút, ale už viackrát nie. Nie, nie, nie. V rámci bodu, samozrejme. V rámci tohto bodu. Áno. S ďalšou faktickou poznámkou pán poslanec Boris Susko.
P. Hrušovský, podpredseda NR SR: (2001-11-29):
(Hlasovanie.) Prítomných 111 poslancov, za 109, zdržali sa 2. Konštatujem, že návrh sme schválili. Otváram rozpravu v rámci tretieho čítania . Chcem sa opýtať prítomných pánov poslancov, či sa chce niekto prihlásiť do rozpravy k prerokúvanému vládnemu návrhu zákona ústne, keďže som nedostal žiadne písomné prihlášky. Nie je to tak, preto vyhlasujem rozpravu o tomto bode programu za skončenú. Pán spoločný spravodajca, môžeme pristúpiť k hlasovaniu o návrhu zákona ako o celku.
Kollár, Boris, predseda NR SR (2020-04-03):
Pán poslanec Kremský nedostane slovo, lebo sa prihlásil neskôr. Chce sa k rozprave, zaujať stano..., chce k rozprave zaujať stanovisko navrhovateľ?
Sulík, Richard, predseda NR SR (2011-05-19):
To boli písomne prihlásení rečníci. Pýtam sa, kto sa chce do rozpravy prihlásiť ústne. Traja poslanci. Uzatváram možnosť sa prihlásiť do rozpravy. Slovo má pán poslanec Bublavý.
Matejička, Vladimír, poslanec NR SR (2019-09-12):
Dajte, prosím, hlasovať o pozmeňujúcich a doplňujúcich návrhoch zo spoločnej správy, spoločne o bodoch 1 až 24 s odporúčaním gestorského výboru schváliť.
P. Paška, predseda NR SR: (2007-11-26):
Pani predsedníčka klubu KDH, to u vášho kolegu spravodajcu pána poslanca Lipšica som zvyknutý na rôzne interpretácie rokovacieho poriadku, pred chvíľou zaznela ďalšia, ale chcem zareagovať na vás. Nuž, ak niekto ide spochybňovať, aby premiér vlády, ktorý z rokovacieho poriadku môže vystúpiť kedykoľvek a akokoľvek a k čomukoľvek príde do tejto Národnej rady, aby zaujal stanovisko na základe požiadavky Národnej rady, pretože návrh na vyslovenie nedôvery je taký istý materiál, ako na druhej strane ste spochybňovali návrh textu deklarácie, o ktorom ste horlivo hovorili, ako ten najväčší nedemokrat som zase nezaradil. Nič nechcem, len normálny zdravý rozum, ktorý ja v živote používam, budem ho používať bez ohľadu na tie nezmysly, ktorými ma tu budete zasypávať dneska a možno aj zajtra a možno ešte dva dni, ale nič, chcem požiadať všetkých slušných ľudí aj v opozícii, keby naozaj tam, kde je ratio a odhodlanie preukázať spochybnenie, som ochotný počúvať, ale naozaj takéto subjektívne výklady a nezmysly, ktoré majú navodiť atmosféru o tom, ako vy ste tí jediní vykladači práva, ako vy ste tí jediní spravodliví, to odmietam, a preto budem veľmi pozorne počúvať a rozhodol som sa aj reagovať.
Sopko, Miroslav, poslanec NR SR (2017-12-13):
Ďakujem za slovo, pani predsedajúca. Vážené pani poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona, tlač 787. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre sociálne veci, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 26. januára 2018 a gestorský výbor do 29. januára 2018. Prosím, pani predsedajúca, otvorte všeobecnú rozpravu.
Krajkovič, Mikuláš, poslanec NR SR (2019-02-07):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blaha, Ľuboš, podpredseda NR SR (2024-01-16):
Pani poslankyňa, k pánovi Pročkovi, k predrečníkovi. Páči sa. (Reakcie z pléna.)
P. Frešo, poslanec: (2007-06-21):
Tie argumenty, čo zneli v rozprave, ohľadne toho, že lesnícky zákon pripravovali odborníci, to ma veľmi teší. Dúfam, že tam nebudú nejaké vážne odborné chyby a že títo odborníci to zaručili. Avšak treba si uvedomiť, že tento zákon nie je pre týchto lesníckych odborníkov, nie je ani pre poľovníkov, nie je ani len pre drevársku lobby, je pre ľudí. A ľudia do lesa chodia, pretože im to pomáha zregenerovať sa po práci a jednoducho majú z toho obyčajnú radosť a k tomuto životnému štýlu ...
Kotleba, Marian, poslanec NR SR (2016-10-26):
Ďakujem pekne. Ja len na začiatok takú krátku poznámku, pani poslankyňa Shahzad, mnoho slovenských kamionistov (reakcia z pléna), mnoho slovenských kamionistov dochádza alebo prichádza do kontaktu v Calais s týmito ľuďmi, takže tí by vám vedeli povedať. Pani poslankyňa Smolíková, ja som si vypočul vaše vystúpenie a musím vás možno v dvoch veciach trošku upresniť. Hovorili ste o tom, že aby nebola nastavená príliš nízka latka. Nám sa zdá, že keď už sa otvára táto otázka, keď už sa otvára táto otázka, tak nastavenie tej latky na 50-tisíc je podľa nás príliš nízka latka, lebo keď už to otvárame a naozaj chceme chrániť tých ľudí, ako to bolo povedané v rozprave, a to je pravda, pretože týmto prijatím tejto novely by sa chránili členovia všetkých 18 zaregistrovaných cirkví a náboženských spoločností na Slovensku. Pre pána Dostála doplním, že medzi nimi je aj Ústredný zväz židovských náboženských obcí, takže aj títo by boli chránení. Ale nemôžme sa na to pozerať len z pohľadu finančných dopadov, ale aj z pohľadu teda spoločenských dopadov. A naozaj dnes 18 zaregistrovaných cirkví hovorí o tom, že každý človek si môže vybrať cirkev alebo náboženskú spoločnosť. Na druhej strane je tu aktuálna hrozba, riziko, dobre vieme, čo sa dialo ohľadom vplyvu scientológov na Slovensku a podobne, to znamená ja ani nehovorím o nejakých moslimoch. Takže my túto iniciatívu vášho klubu vítame, určite ju podporíme, ale prídeme s pozmeňovacím návrhom. Ďakujem.
Gaborčáková, Soňa, poslankyňa NR SR (2019-03-27):
Vážený pán predsedajúci, vážené panie poslankyne, vážení páni poslanci, v rozprave nevystúpil žiaden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2016-10-27):
Ďakujem, pán poslanec. Otváram všeobecnú rozpravu. Do rozpravy som dostal jednu písomnú prihlášku, pani poslankyňa Petrík. Nie je v sále, stráca poradie. Otváram, teda pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pani poslankyňa Gaborčáková.
Verešová, Anna, poslankyňa NR SR (2017-06-20):
Ďakujem za slovo. No toto nie je celkom ku správe, ale je to ku kolegovi Dostálovi, ten, táto moja faktická. Tak som si uvedomila, že, že teda máme, máme trest alebo trestné, teda každá podpora a propagácia hnutí, ktoré smerujú k potláčaniu základných ľudských práv a slobôd, a aj v správe sa, teda ja som si to všimla, tak naozaj píše o tom, že z hľadiska foriem extrémizmu je dlhodobo prokuratúrou zaznamenávaný najfrekventovanejší pravicový extrémizmus prezentovaný presadzovaním ideí rasizmu, fašizmu, nacizmu či neonacizmu, fungujúci na princípe a ideológiách národného socializmu. Tak veľmi, tak som si tak povzdychla, keď, keď kolega mal rozpravu, tak som si tam tak povzdychla, že škoda, škoda, že naozaj nemáme aj odsúdený, odsúdené zločiny komunizmu a komunizmus ako, ako systém, ako totalitný režim taktiež, a že teraz som nemohla v tejto správe čítať, aj teda že, že odsudzujeme aj komunizmus, jeho, jeho zločiny a následky, pretože doteraz, doteraz žneme ovocie, pretože sme sa s ním nevysporiadali aj z toho dôvodu, že máme doteraz ľudí na takých miestach, kde by ľudia, ktorí, ktorí boli na vysokých miestach v časoch komunizmu, socializmu, nemali už teraz byť.
Figeľ, Ján, podpredseda NR SR (2012-11-30):
Ďalšia faktická, nech sa páči, Alojz Hlina.
Číž, Miroslav, poslanec NR SR (2013-10-18):
Ďakujem pekne, vážený pán kolega. No, ja som si špeciálne, aj keď neodborník na lesníctvo, chcel vypočuť vaše vystúpenie, pretože pokiaľ viem, vaša politická kariéra vlastne začala alebo teda spočíva na vašej vážnej kritike pomerov v lesníctve. Tak som vás počúval. Len viete, prvé ma napadlo ten zásadný problém, čo už z tej sociológie je už známe dvesto rokov, že je duševná činnosť, je fyzická činnosť a potom je práca. A niečo, aby sa tá činnosť stala prácou, musí mať jeden znak. Efektivitu. To platí tak v ekonomike, ale platí to dokonca aj v spoločenských vedách a patrí to aj do politiky. A hrozne to podľa môjho názoru patrí do parlamentu. Ja som vďačný, že ste chválili pána ministra za to, že to prebierkové konanie, že teda bude zásadným veľkým krokom pre ľudstvo pre slovenské. Len 30 minút? K ďalším veciam. Viete, my chceme, totiž my sme vystupovali tiež možno, viete, čo by som ja chcel vystúpiť? K tomu, že pamätám sa, ako v tomto parlamente pravica prostredníctvom návrhu cez 15 poslancov predelila dve- alebo štyritisíc kilometrov, už si nepamätám, lesných ciest zadarmo vlastníkom lesov. Všímam si, že ústavné princípy, ktoré v západnej Európe platia desaťročia, o prístupe verejnosti k lesom, jazerám, k prírodným krásam a podobne primeraným spôsobom, že sa na Slovensku dramaticky zmenšujú. O tom ste nepovedali ani slovo napríklad vy. Ale nechcem hovoriť, lebo iste je to môj pohľad a viem čítať trošku ten priestor, aké sú názory na Slovensku, aké má relatívne radikalizujúce pohľady naše ochranárske hnutie a podobne. Ministra žiadate, aby vyriešil, že je to vlastne hlavná jeho chyba. Nevyriešil problém medzi ochranármi a medzi lesníkmi. A kde je vyriešený? On sa môže udržiavať v rovnováhe, pán kolega, a neexistuje ešte lepší spôsob, ako vymyslel pán minister, že robí konferenciu, vytvára inštitucionálny priestor, aby sa aktéri stretávali, aby diskutovali a aby našli riešenia, za ktorými nepochybne tí smeráci hrozní budeme niesť politickú zodpovednosť. Ale o tom je politika. Viete... (Prerušenie vystúpenia časomerom.)
I. Štefanec, poslanec: (2010-04-27):
Návrh odôvodňujem tým, že sa nielen zvyšujú nejasnosti vo financovaní týchto projektov, ale dokonca vznikli závažné podozrenia o manipulácii údajov pri rozhodovaní o tejto najväčšej verejnej zákazke v dejinách Slovenska. Vláda pritom odmietla nielen našu účasť, ale akúkoľvek verejnú kontrolu v príprave týchto dôležitých zmlúv. Vláda dnes svojím konaním výstavby diaľnic a ciest nielen odďaľuje výstavbu ciest a diaľnic, nielen odďaľuje a predražuje, ale háji záujmy dodávateľov na úkor našich občanov. Ďakujem pekne.
P. Hrušovský, predseda NR SR: (2003-10-21):
(Hlasovanie.) 140 prítomných, 35 za návrh, 1 proti, 4 sa zdržali. Návrh uznesenia sme schválili. Poprosím teraz pána poslanca Miššíka, aby predložil návrh uznesení k prerokúvanému vládnemu návrhu zákona o medzinárodnom práve súkromnom a procesnom. Nech sa páči, pán poslanec Miššík.
Valocký, Jozef, poslanec NR SR (2016-11-30):
Vážené kolegyne, kolegovia, v súlade s rokovacím poriadkom som bol určený výborom Národnej rady pre zdravotníctvo za spravodajcu k uvedenému návrhu zákona. Predkladám informáciu k predloženému návrhu. Návrh zákona spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Zo znenia uvedeného návrhu je účel navrhovanej úpravy zrejmý. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a Výbor Národnej rady Slovenskej republiky pre zdravotníctvo. Za gestorský výbor navrhujem výbor Národnej rady pre zdravotníctvo. Odporúčam, aby predmetný návrh zákona výbory prerokovali do 27. januára 2017 a gestorský výbor do 30. januára 2017. Ďakujem, otvorte rozpravu.
Grendel, Gábor, podpredseda NR SR (2021-03-16):
Prezentujme sa a hlasujme. (Hlasovanie.) Prítomných 130 poslancov, za 120, proti nikto, zdržalo sa 10, hlasovali všetci prítomní. Konštatujem, že sme tento návrh schválili. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 203/2011 Z. z. o kolektívnom investovaní, tlač 437, bod 5 schváleného programu. Spravodajcom je člen výboru pre financie a rozpočet poslanec Jozef Hlinka. Prosím ho, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 203/2011 Z. z. o kolektívnom investovaní v znení neskorších predpisov , tlač 437.)
K. Tóthová, poslankyňa: (2006-01-24):
A pokiaľ hovoríte, že môže štátny orgán všetko, čo nie je zakázané, je to veľký omyl, vaše stanovisko je v rozpore s článkom 2 ods. 2 ústavy, kde sa jasne hovorí: štátne orgány môžu konať iba na základe ústavy a v jej medziach a v rozsahu a spôsobom, ktorý ustanoví zákon. Čiže aj... (Prerušenie časomierou.)
Blaha, Ľuboš, podpredseda NR SR (2023-12-06):
Ďakujem pekne. Žiada si k rozprave zaujať stanovisko spravodajkyňa? Nie je tomu tak, takže prerušujem rokovanie o tomto bode programu. Vážené panie poslankyne, páni poslanci pristúpime k ďalšiemu bodu programu 6. schôdze, ktorým je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov, tlač 55. Prosím ministra dopravy Slovenskej republiky Jozefa Ráža, aby návrh vlády odôvodnil. Nech sa páči, pán minister, máte slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 55.)
Bugár, Béla, podpredseda NR SR (2016-05-24):
Pán poslanec Jurzyca.
Bugár, Béla, podpredseda NR SR (2019-05-10):
Pán poslanec bol jediný, ktorý sa prihlásil ústne do rozpravy. Vyhlasujem rozpravu za skončenú. Pán minister, môžte mať záverečné slovo. Nech sa páči.
Viskupič, Jozef, poslanec NR SR (2013-10-16):
Tiež mám pocit, že dobu nezastavíme. A je dobré, že prichádza ministerstvo s týmto návrhom. Nemyslím si zase, že spôsobovalo to až také prehnané problémy. Skôr ma zaujíma jedna otázka. Pri študovaní toho návrhu zákona ste hovorili, že z hľadiska objektivizácie alebo objektívnej zodpovednosti to pravdepodobne prinesie mnohé benefity. A váš predrečník spomínal, ako keby tu bol nejaký plus a mínus. Ja som tam videl teda dva plusy. Tým pádom bude objektivizácia zodpovednosti viacej vymožiteľná, lebo bude mať ako keby podklad na to Policajný zbor, aby konal pre tých, čo dopravné predpisy porušujú. Skôr by ma zaujímala otázka voči zahraničným tranzitujúcim cez Slovensko, že do akej miery to bude riešené a či tam bude nejaký efektívny prístup k tomu, aby, ak sú títo neplatiči, ktorí sú, inšpirovali sme sa aj modelmi z Rakúska a podobne, že keď je takýto nezodpovedný vodič alebo vodič, ktorý neplatí v tomto prípade diaľničnú známku, bol efektívne postihnuteľný, ak bude táto vec odhalená. Ďakujem.
Pellegrini, Peter, predseda NR SR (2015-06-25):
Panie poslankyne, páni poslanci, budeme pokračovať v rokovaní v prerušenej rozprave k zákonu č. 36/2005 Z. z. o rodine. Poprosím pána ministra, aby zaujal miesto navrhovateľa. Poprosím pána poslanca Madeja, aby zaujal miesto spravodajcu, a poprosím pani podpredsedníčku Jurinovú, aby vystúpila v rozprave. Po nej sa pripraví pán poslanec Hlina. Nech sa páči, pani podpredsedníčka, máte slovo. A ostatných kolegov požiadam, aby vytvorili dôstojný priestor pre pani podpredsedníčku. Ešte predtým, pani podpredsedníčka, ak dovolíte, dovoľte mi pred vaším vystúpením privítať na balkóne občanov z obce Stará Turá a obce Vaďovce z okresu Nové Mesto nad Váhom. Vitajte u nás. (Potlesk.) Pani podpredsedníčka, máte slovo. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1501.)
Žitňanská, Lucia, podpredsedníčka vlády a ministerka spravodlivosti SR (2016-10-19):
Áno, krátko budem reagovať. Áno, pán poslanec, aj subdodávatelia sú pokrytí, môžme si to potom, samozrejme, pozrieť a vyhľadať, ale sú. A tieto otázky boli špecifikované ešte bližšie aj v spoločnej správe, takže áno, budeme kryť aj subdodávateľov, rovnako ako dcérske spoločnosti samotného verejného sektora. Čiže to, odpoveď je áno, aj subdodávatelia. A musím, pán poslanec Baránik, keď hovoríte o dátach a faktoch, ja naozaj som veľký kritik stavu korupcie na Slovensku a som, nie som spokojná, naozaj nie som spokojná. Ale tézu, že od zverejňovania zmlúv sa násobne zvýšila korupcia, tak to mi ale naozaj musíte dať tú databázu alebo to číslo, z ktorého vychádzate, alebo ten prieskum alebo proste niečo, o čo toto tvrdenie opierate. A opakujem, som nie spokojná so stavom korupcie na Slovensku. Naopak, som toho veľký kritik. Ďakujem.
E. Angyalová, poslankyňa: (2006-01-31):
Ale čo je podstatné. Stále ešte nevidíme ten vplyv toho zníženia poplatku do fondu vkladov. Takže chcem povedať, pán minister, keby ste nám naozaj mohli povedať reálne, čo ste v tejto veci robili, či ste sa pokúsili svoj vplyv využiť. Vy ste vtedy reagovali na mňa, že vy svoj vplyv spôsobom, ako to robí napr. pán maďarský kolega, využívať nebudete. Ale isté je, že v praxi to znamená, že isté finančné prostriedky dneska banky už nemusia vydávať a že sa nedostali k občanom napriek tomu, že ste to sľubovali. Tak by ma naozaj zaujímalo, či ešte trváte na svojom vyjadrení, že sa to k občanom dostane, alebo naopak, ste na túto úlohu rezignovali.
Stančík, Andrej, poslanec NR SR (2021-04-01):
Je to prvýkrát a je zrovna 1. apríl, tak to takto vyšlo. Je to moje prvé spravodajcovanie... (Ruch v sále. Prerušenie vystúpenie predsedajúcim.)
Gaborčáková, Soňa, poslankyňa NR SR (2017-04-07):
Ďakujem za slovo. Pán minister, prezentujete sa zvýšením miest v zariadení sociálnych služieb za roky 2013 – 2016, za vášho pontifikátu, ale je potrebné povedať aj druhú vec. Za práve toto obdobie pribudlo ľudí nad 62 rokov 100-tisíc a len posledné dva roky nad 80 rokov ďalších 2-tisíc ľudí. To znamená, absolútne to nezodpovedá miestam, ktoré zariadenia pre seniorov musia znášať. A ďalšia vec, financovanie zariadení pre seniorov. Čo sa týka nárastu minimálnej mzdy, tak od roku 2004 do roku 2017 išlo o nárast 219 eur 24 centov a čo sa týka zvýšenia príspevku na zariadenie pre seniorov, je to 15 euro 72 centov. Čo sa týka denných stacionárov, pán minister, 59-tisíc ľudí je opatrovaných v domácom prostredí. 9-tisíc miest je v denných stacionároch. To znamená, 50-tisíc ľudí sa stará o svojho príbuzného doma. A vám sa vidí, že je to veľké číslo, lebo sa to zneužíva? A keď sa to zneužíva, je potrebné nastaviť podmienky tak, aby nelikvidovali kvalitných poskytovateľov a neubližovali rodinám so zdravotným znevýhodnením.
Viskupič, Jozef, poslanec NR SR (2014-11-09):
Ďakujem, pán predseda. Cítim únavu v tom hlase a vítam pána premiéra. Áno, Igor, hovoril si o tom, že v prejavoch, keď sa začínala táto schôdza, z pohľadu premiéra a aj podpredsedu vlády sa obratne narábalo s faktmi. A tá metóda sa volá, ty si to nazval, odpútanie pozornosti. Ja to volám polopravdy, lebo ona je veľmi nebezpečná, pretože medzi dva jednoducho overiteľné fakty sa dá obrovská, do neba volajúca lož. Neviem, nakoľko to bude vychádzať ešte do budúcnosti, ale zatiaľ to vychádza. Ja som spomínal zákon alebo teda parametre, na ktorých sa dohodli. A ďakujem aj Jankovi Mičovskému, aj pani Vášáryovej za poznámky. Janko hovoril o hmotnej zodpovednosti, čiže paradoxne o ochrane tých, ktorí rozhodujú, a to priamou hmotnou zodpovednosťou, pretože ak by museli platiť to, čo dovolia rozkradnúť, tak by si to asi trikrát rozmysleli, že im bude nejaká stranícka štruktúra rozkazovať, akým spôsobom tunelovať štátne prostriedky. No a trestná zodpovednosť. Presne tak ako hovorila pani Magda Vášáryová, okrem legislatívneho a zákonného nastavenia tu vždycky budú tie personálne prepojenia, a preto aj urputný boj o generálneho prokurátora aj na základe alebo aj za cenu ohnutia ústavného rozhodnutia a držania Harabina pri moci. Takže ďakujem za všetky faktické poznámky.
Jurinová, Erika, podpredsedníčka NR SR (2014-11-08):
O slovo požiadal pán navrhovateľ, pán poslanec Poliačik, nech sa páči.
Laurenčík, Milan, podpredseda NR SR (2022-03-23):
Na faktické poznámky bude reagovať pán poslanec Miroslav Žiak, nech sa páči.
Náhlik, Peter, poslanec NR SR (2013-10-22):
Ďakujem, pán predseda. Vážené kolegyne, kolegovia, vážený pán minister, Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 766 z 11. septembra 2013 pridelila vládny návrh zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 663, na prerokovanie týmto výborom: – Ústavnoprávnemu výboru Národnej rady Slovenskej republiky, – Výboru Národnej rady Slovenskej republiky pre financie a rozpočet a – Výboru Národnej rady Slovenskej republiky pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporúčal, odporučil schváliť: – Ústavnoprávny výbor Národnej rady Slovenskej republiky uznesením č. 300 z 8. októbra 2013 so zmenami a doplnkami, – Výbor Národnej rady Slovenskej republiky pre financie a rozpočet uznesením č. 209 z 8. októbra 2013 s pozmeňujúcimi a doplňujúcimi návrhmi a – Výbor Národnej rady Slovenskej republiky pre kultúru a médiá uznesením č. 107 z 8. októbra 2013 s pozmeňujúcimi a doplňujúcimi návrhmi. Výbor Národnej rady Slovenskej republiky, výbory Národnej rady Slovenskej republiky, ktoré predmetný návrh zákona prerokovali, prijali pozmeňujúce návrhy, ktoré sú uvedené v spoločnej správe, a to v časti IV. Gestorský výbor na základe stanovísk výborov vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený návrh zákona v znení schválených pozmeňujúcich návrhov schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať: spoločne o bodoch 1 až 30 s návrhom schváliť. Gestorský výbor určil poslanca Petra Náhlika za spoločného spravodajcu výborov a poveril ho, aby podal správu o výsledku prerokovania návrhu zákona vo výboroch Národnej rady Slovenskej republiky podľa § 25, § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 112 z 15. októbra 2013. Ďakujem, pán predseda, skončil som, prosím, otvorte rozpravu.
Majorová Garstková, Jana, poslankyňa NR SR (2022-11-29):
Ďakujem pekne za slovo. Spolu s kolegami predkladáme novelu zákona č. 544/2002 Z. z. o Horskej záchrannej službe. V rámci novely navrhujeme nasledovné: Jednotlivé horské oblasti, v ktorých zasahuje Horská záchranná služba, sú veľmi rôznorodé. V niektorých horských oblastiach je vykazovaná nízka úrazovosť, v iných sa zvýšila. Práve v týchto oblastiach sa ukazuje potreba posilniť kapacity Horskej záchrannej služby. S týmto cieľom sa upravuje zoznam horských oblastí. Zo zásahového územia Horskej záchrannej služby navrhujeme vyradiť tri horské oblasti – Bukovské vrchy, Javorníky a Moravsko-sliezske Beskydy. Zníženie počtu horských oblastí sa z dôvodu potreby zabezpečenia administratívno-technických zmien navrhuje od 1. apríla 2023. Príslušník horskej služby má už dnes oprávnenie vydávať pokyny týkajúce sa bezpečnosti osôb v horskej oblasti. Rovnakým spôsobom sa touto novelou ustanovuje predmetná pôsobnosť ako jedna z úloh Horskej záchrannej služby. Ďalej navrhujeme účelovo viazať možnosť použitia príjmov zo záchrannej činnosti Horskej záchrannej služby komplexne na úhradu nákladov súvisiacich so záchrannou činnosťou vrátane materiálno-technického vybavenia horskej služby v priamej súvislosti s výkonom záchrannej činnosti. Do zákona navrhujeme vložiť nový paragraf Lokalizácia. Vzhľadom na komplikovanosť záchranných a pátracích akcií v horskom teréne je nevyhnutná včasná a presná lokalizácia osoby v tiesni. V súčasnosti sa na daný účel v niektorých štátoch využíva mobilné GSM na základňové stanice, ktoré umožňujú presnú lokalizáciu na miesta, ktoré nie sú pokryté mobilným signálom. Ustanovenia § 12aa majú v Horskej záchrannej službe zabezpečiť oprávnenie získať potrebné prevádzkové a lokalizačné údaje a použiť ich v nevyhnutnom rozsahu pri vyhľadávaní osoby v tiesni. Cieľom je urýchliť lokalizáciu osoby a tým aj celý záchranný proces. Ďakujem veľmi pekne za slovo. Zároveň sa prvá hlásim do rozpravy.
Štefunko, Ivan, poslanec NR SR (2024-02-02):
Ďakujem veľmi pekne, Juraj, a ďakujem, že už nepoužívaš krajiny ako odstrašujúci príklad, lebo hovorím, že Slovensko sa za posledné obdobie stávalo odstrašujúcim príkladom pre mnohé situácie, ktoré v minulosti nebolo a sme to pokladali pri iných krajinách. Ale vrátim sa k tomu, čo si hovoril, že vlastne autori zákona a tí, ktorí tento zákon podporujú a jeho zmeny, sú v priamom konflikte záujmov. Konflikt záujmov napr. v investičnom prostredí nie je žiadny problém, ak je správne deklarovaný. To znamená, že niekto môže, síce jeho firma môže investovať do niečoho, čo sa priamo týka jeho biznisu, ale ten, ktorý je v tom zainvolvovaný, nemôže o tom rozhodovať. Proste musí to deklarovať dopredu, že má konflikt záujmov a nemôže byť v tom nejakým spôsobom zainvolvovaný, to znamená, že nemôže tam vtedy sedieť a už vôbec nie niečo predkladať. Momentálne máme pred sebou zákon, ktorý vlastne predkladajú, obhajujú, spolu píšu ľudia, ktorí sú v zásade, ktorých situácie sa v tom zákone podpisujú, hej, ich životné situácie. A myslím si, že v normálnom prostredí, v normálnej demokracii a v krajine, kde platí nejaká základná slušnosť a, to nechcem povedať, džentlmenská česť, lebo my sme veľmi rodovo vyrovnaný klub, tak proste by vám to mohlo byť a malo byť trápne, že ľudia, ktorí si riešia svoje vlastné životné situácie, tu tri mesiace otravujú spoločnosť svojím nepodarkom, ktorý bude do budúcnosti písaný ako príklad, ako sa to nemá robiť a podľa mňa ešte história bude súdiť tie dôsledky tohoto zákona. Ďakujem veľmi pekne.
Kalist, Peter, poslanec NR SR (2011-05-18):
Ďakujem. Vážený pán poslanec Maďarič, ja nerozumiem, prečo si práve vy beriete ako barličku sestry. Mám dojem, že sa vám to náramne hodí, ale len teraz. Doteraz som si nevšimol, že by ste sa venovali zdravotníctvu alebo zdravotným sestrám. A ja opakujem svoju otázku, pýtam sa, kde bola strana SMER za posledné roky, za roky vlády Roberta Fica, keď presne tieto sestry v malých nemocniciach, ktoré tu už boli tu viackrát spomínané, pracovali, makali za mzdu veľmi blízku minimálnej mzde, ako samé tvrdia: „Sestry trpezlivo čakali na pozitívne zmeny, ktoré neprišli. Ide o dlhodobo neriešené chronické problémy sestier a pôrodných asistentiek.“ Vláda Roberta Fica nechala v zdravotníckych zariadeniach nezaplatené výkony za 407 mil. eur, pol miliardy eur. Výkony, ktoré aj tieto zdravotné sestry zrealizovali, pomáhali pacientom, opakujem, makali a zostali nezaplatené. Tam je hlavný dôvod problémov.
Bugár, Béla, podpredseda NR SR (2018-10-24):
Pán poslanci!
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 141, za 91, proti 21, zdržalo sa 29. Konštatujem, že sme schválili vládny návrh zákona o výbere kandidátov na funkciu európskeho prokurátora. Prosím spoločného spravodajcu z výboru pre hospodárske záležitosti poslanca Michala Bagačku, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 506/2009 Z. z. o ochranných známkach (tlač 983), bod 32 schváleného programu. Nech sa páči pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 506/2009 Z. z. o ochranných známkach v znení neskorších predpisov a ktorým sa menia a dopĺňajú niektoré zákony , tlač 983.)
Laššáková, Jana, podpredsedníčka NR SR (2012-12-18):
Pán poslanec, hovoríme o stave v justícii, dobre. Vás poprosím, áno.
T. Cabaj, podpredseda NR SR: (2009-10-21):
Zároveň rozpravu vyhlasujem za skončenú. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Vládny návrh zákona je uvedený ako tlač 1250, návrh na jeho pridelenie na prerokovanie výborom je v rozhodnutí predsedu č. 1281. Prosím pani ministerku, aby aj tento návrh zákona uviedla.
Laššáková, Jana, podpredsedníčka NR SR (2014-11-09):
To nebola reakcia.
P. Paška, predseda NR SR: (2008-05-21):
Takže ešte pán poslanec Mikloš má procedurálny návrh.
Hlina, Alojz, poslanec NR SR (2012-09-25):
Ďakujem veľmi pekne. Ja sa chcem pridať k pani podpredsedníčke v tom, že to guľovanie naozaj nie celkom, i keď z mojich úst to, možno niekto si povie, vyznie zvláštne, ale naozaj to guľovanie už je asi moc. Ja u pána Polláka by som, ešte pri ňom by som bol zmierlivý, že on chcel dodať tomu taký výraz tej expresie, u neho je náležitý. Ale kolega Kaník to trošku samoúčelne tu viackrát použil, že naozaj, i keď možnože paradoxne z mojich úst sa to bude počúvať zvláštne, toto by som naozaj, myslím, že to guľovanie sa tu nehodí. Ale tam je kopu iných vecí vlastne, ktoré vlastne pri prerokovaní tohto, ale aj následných dvoch-troch zákonov, ktoré súvisia s touto témou, ja identifikujem jeden veľký, veľmi zaujímavé, až symbolické veci, takže – ale tomu sa chcem venovať potom v samotnej rozprave, že v čom tú veľkosť alebo vôbec to až takú symboliku vidím. Ďakujem.
Ďuriš Nicholsonová, Lucia, podpredsedníčka NR SR (2017-09-14):
Ďakujem veľmi pekne, pán minister. To bola otázka od pána poslanca Janckulíka, máte možnosť doplniť svoju otázku, nech sa páči.
Lukáč, Jozef, poslanec NR SR (2016-04-28):
Teraz budeme hlasovať o tom, že Národná rada prerokuje návrh ústavného zákona v druhom čítaní.
Pfundtner, Edita, poslankyňa NR SR (2011-12-02):
Nakoľko sme schválili prednesený pozmeňujúci návrh, prosím, pán predsedajúci, dajte hlasovať o postúpení návrhu zákona do tretieho čítania ihneď.
Pellegrini, Peter, podpredseda NR SR (2020-06-09):
Pán poslanec Kotleba Marian.
Šimečka, Michal, podpredseda NR SR (2024-01-09):
Ďakujem veľmi pekne. S faktickou poznámkou ako prvý pán poslanec Grendel.